Els treballs de la sega són una activitat agrària amb risc d'incendi, bàsicament perquè es duen a terme a temperatures molt elevades, humitats baixes i amb una vegetació fàcilment inflamable.
A més, aquest perill d'incendi es concentra normalment en unes franges horàries determinades.
Per aquest motiu, el Departament d'Agricultura, Ramaderia, Pesca i Alimentació posa en marxa del 15 de juny al 15 d'agost la Campanya de la Sega, un operatiu especial de prevenció d'incendis de suport al món agrícola que pretén reduir el nombre d'incendis i minimitzar-ne els danys.
El dispositiu de vigilància està format per efectius del cos d'Agents Rurals de les comarques catalanes on hi ha activitat agrícola relacionada amb la sega de cereal, membres del Grup Especial de Prevenció d'Incendis Forestals (GEPIF) de Forestal Catalana i representants d'Agrupacions de Defensa Forestal (ADF) que també participen en la vigilància d'acord amb la seva disponibilitat.
Concretament, el dispositiu abasta 250.000 hectàrees situades en les principals zones cerealístiques de Lleida, Tarragona i la Catalunya Central i es concentra a les comarques de l' Anoia, el Bages, la Conca de Barberà, la Segarra, el Solsonès, la Noguera i l' Urgell.
Tots els efectius duen a terme un desplegament radial i realitzen uns itineraris diaris per intentar cobrir el màxim de territori.
També hi participa el Grup de Suport Aeri dels Agents Rurals com una eina essencial per millorar la detecció de columnes de fum i la coordinació dels efectius terrestres.
Zones cerealístiques a Catalunya
Podeu consultar el Pla Alfa trucant als Agents Rurals (93 561 70 00) o consultant la web agricultura.gencat.cat
Servei d'avisos SMS: Mitjançant un missatge la vostre mòbil us comunicaran l'activació del nivell 3 del Pla Alfa.
Així ho sabreu amb antelació i podreu planificar millor les vostres tasques.
Podeu sol·licitar aquest servei a carsega@ [EMAIL]
Cal dur obligatòriament 4 elements d'extinció amb base d'aigua (motxilles 12L o extintors 6kg).
*L'extintor de pols ABC que duu la màquina, NO compta.
Cal comunicar a la sala central del cos d'Agents Rurals l'inici i la fi dels treballs i el lloc on es realitzen:
Abans de segar, reviseu diàriament la maquinària.
Eviteu la presència de residus inflamables a les parts que més s'escalfen.
Amb la màquina engegada, reviseu el soroll de corretges i coixinets.
Durant la sega, tingueu a mà mitjans d'extinció (a base d'aigua).
Després de la sega, llaureu una franja a les parts exteriors del camp per evitar la continuïtat vegetal al costat de camins, carreteres i massa forestal.
Atureu el vehicle al costat oposat a la direcció de les flames
Truqueu al 112 (app My112 localització automàtica); no prengueu riscos innecessaris
Utilitzeu extintors amb base d'aigua, ja que eviten que el foc revifi
Utilitzeu el tractor amb grades per llaurar perimetralment la zona de l'incendi
En tots els casos, allunyeu-vos en direcció oposada al vent, i, si podeu, entreu en zona ja cremada.
Els titulars de màquines rebreu una etiqueta adhesiva per tal que la pugueu enganxar a la màquina i tingueu la informació i telèfon en cas d'incidència.
Si us calen més etiquetes adhesives les podeu demanar als Agents Rurals o a les oficines comarcals del Departament.
Etiqueta adhesiva per col·locar a la màquina agrícola
La recol·lecció de cereal quan hi ha risc d'incendi, és una activitat prohibida o regulada?
La recol·lecció del cereal NO està PROHIBIDA; és una activitat regulada, amb afectacions segons l'Índex de Perill d'Incendi.
per la qual es despleguen les mesures preventives per a la lluita contra els incendis forestals relatives a l'activitat agrícola.
Dins l'operatiu de la Campanya de la Sega s'organitzen jornades adreçades als pagesos que són bàsiques per formar i conscienciar sobre la importància de prendre les mesures necessàries per evitar incendis.
Es tracta de donar a conèixer als professionals del sector quines són les mesures obligatòries que marca la normativa vigent i quines són les recomanacions a tenir en compte durant les tasques de recol·lecció del cereal per evitar el risc d'incendis.
Enguany està previst realitzar aquestes xerrades a les 23 comarques de Catalunya que tenen més del 4% de superfície de cereal: Alt Camp, Alt Empordà, Anoia, Bages, Baix Empordà, Berguedà, Conca de Barberà, Garrigues, Garrotxa, Gironès, Moianès, Noguera, Osona, Pallars Jussà, Pla de l'Estany, Pla d'Urgell, Segarra, Segrià, La Selva, Solsonès, Urgell, Vallès Occidental i Vallès Oriental.
Paral·lelament, el Departament manté una sèrie de trobades amb els diferents consells comarcals per compartir la normativa i les recomanacions als alcaldes a fi de millorar la coordinació entre els diferents agents implicats, afavorir la reducció del nombre d'incendis accidentals i poder minimitzar-ne els danys quan es produeixin.
Carretera B-140 de Sabadell a Santa Perpètua de Mogoda, km 4,5 - Finca Torreferrussa 93 561 70 00
Mesures de seguretat durant els treballs de la recol·lecció del cereal
Informa't de les bones pràctiques per a la prevenció d'incendis durant la campanya del cereal
Informa't de les bones pràctiques per a la prevenció d'incendis durant la campanya de la recol·lecció del cereal